প্রথম সকাল ডট কম ডেস্ক: রাজশাহীর তানোর পৌর সদরে এক মাদকসেবীকে ছয় মাসের সশ্রম কারাদন্ড দিয়েছেন ভ্রাম্যমাণ আদালত। তার নাম সাইম উদ্দিন রুমেন (২৩)। তিনি গুবিরপাড়া এলাকার আহম্মদ আলীর ছেলে। মঙ্গলবার দুপুরে উপজেলা নির্বাহী কর্মকর্তা ও নির্বাহী ম্যাজিস্ট্রেট মুনিরুজ্জামান ভূঁঞা এ দণ্ডাদেশ দেন। এর আগে সকালে হেরোইন সেবনরত অবস্থায় পৌর এলাকার গুবিরপাড়া মোড় থেকে তাকে আটক করে পুলিশ। তানোর থানার ভারপ্রাপ্ত কর্মকর্তা (ওসি) আনোয়ার হোসেন এ তথ্য নিশ্চিত করে জানান, গোপন সংবাদের ভিত্তিতে অভিযান চালিয়ে তাকে আটক করা হয়। পরে ভ্রাম্যমাণ আদালতে নেওয়া হলে বিচারক এই দণ্ডাদেশ দেন। আইনগত প্রক্রিয়া শেষে দুপুরেই তাকে জেল হাজতে পাঠানো হয়েছে।